smcproject/ml-wiki-sentences huggingface dataset:
അവലംബം ↑ A. Sreedhara Menon (1987).
Political History of Modern Kerala.
D C Books.
pp. 140–.
ISBN 978-81-264-2156-5 .
Retrieved 10 August 2012.
↑ http://archive.org/stream/ahistorytravanc00menogoog#page/n202/mode/2up ↑ N.E Kesavan Namboothiri, Thekkumkoor Charithravum Puravrithavum (Kottayam: National Book Stall, 2014), 8-9.
↑ Shungoonny Menon - A HISTORY OF TRAVANCORE - First edition: 1878 , New edition: 1983, Page 130, 131 - ISBN 978-8170200407 , 978-8170200406 ↑ The Travancore State Manual Vol 1 to 4; Publisher : Kerala Council for Historical Research; ISBN : 8185499268; Edition : 1996; Pages: 2500; Author:T.
K. Velu Pillai; Editor:S.
Raimon; Category:Manuals; Year of Publishing:1940
ആദിത്യ വർമ്മ (1661-1677) തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
‡ Regent Queens തിരുവിതാംകൂ൪ രാജകുടുംബത്തിലെ മഹാരാജാ സ്ഥാനീയർ ഉത്രാടം തിരുനാൾ മാർത്താണ്ഡവർമ്മ 1991-2013 മൂലം തിരുനാൾ രാമവർമ്മ രണ്ടാമൻ 2013- തലസ്ഥാനങ്ങൾ പത്മനാഭപുരം 1721-1795 തിരുവനന്തപുരം 1795-1949 കൊട്ടാരങ്ങൾ പത്മനാഭപുരം കോട്ട കിളിമാനൂർ കൊട്ടാരം കുതിരമാളിക കവടിയാർ കൊട്ടാരം ആറ്റിങ്ങൽ കൊട്ടാരം കോയിക്കൽ കൊട്ടാരം
ഉള്ളൂരിന്റെ ഉമാകേരളത്തിലെ പ്രധാന കഥാപാത്രമായ ചരിത്രപുരുഷൻ.
ഇദ്ദേഹം ക്രി.
വ.
1661 -ൽ ഭരണമേറ്റു.
അക്കാലം തിരുവിതാംകൂർ എട്ടുവീട്ടിൽ പിള്ളമാരുടേയും മാടമ്പിമാരുടേയും സ്വാധീനത്തിലായിരുന്നു, ക്ഷേത്രഭരണം 8 പോറ്റിമാരുടെ യോഗത്തിനായിരുന്നു.
രാജാവിന് അര അംഗത്വം മാത്രം.
ആദിത്യവർമ്മ വളരെ സാത്വിക പ്രകൃതിയായിരുന്നു.
ഒരു യതിവര്യസമാനനായാണ് അവസാനകാലം അദ്ദേഹം കഴിച്ചിരുന്നത്.
അതോടെ പിള്ളമാരുടേയും മറ്റും ശക്തി വർദ്ധിച്ചു.
ആദ്യം അവർ കൊട്ടാരം കത്തിച്ചു വെന്നും കിള്ളീയാർ നദീതീരത്ത് പണിത കൊട്ടാരത്തിലേക്ക് താമസം മാറ്റിയ ആദിത്യവർമ്മയെ ദുഃഖം പ്രകടിപ്പിക്കാനെന്ന വ്യാജേന സന്ദർശിച്ച് തിരുവനന്തപുരം ക്ഷേത്രത്തിലെ പായസം എന്ന പേരിൽ വിഷം കലർന്ന പായസം നൽകിയതായി പറയപ്പെടുന്നു.
ഈ പായസം കഴിച്ച  ' വേപ്പു കൊന്ന കിരിയാത്ത കാഞ്ഞിരം കയ്പുകൊണ്ടിവയെ വെന്ന പായസം ചില്പുമാനുടെ നിവേദ്യമല്ലയോ തുപ്പുവാനരുതിറക്കുവാൻ പണി എന്നതായി അദ്ദേഹത്തിന്റെ അവസ്ഥ.
വിഷം കലർന്ന പായസം കഴിച്ച അദ്ദേഹം ക്രി.
1677 -ൽ മരണമടഞ്ഞു.
അദ്ദേഹത്തിന്റെ അനന്തരവളായ ഉമയമ്മ റാണി ആണ് ശേഷം ഭരണമേറ്റത്.
അവലംബം ↑ Histrory of Travancore - P. Sankunni Menon.
Dr. C. K karim.
page 72 ↑ Travancore Almanac Directory 1919 Published by the Government of Travancore 1918 ↑ ഉമാകേരളം 2.14 ↑ തിരുവിതാംകൂർ ചരിത്രം, പേജ് - 80
ആദിത്യ ചോഴൻ I ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
വിജയാലയ ചോഴന്റെ പുത്രനും, ചോഴ രാജാവുമായിരുന്നു ആദിത്യൻ  I (c. 870  – c. 907 CE).
പല്ലവരെയും പടിഞ്ഞാറൻ ഗംഗാ രാജവംശരേയും യുദ്ധത്തിൽ തോൽപ്പിച്ച് ആദിത്യ ചോഴൻ തന്റെ രാജ്യത്തിന്റെ അതിർത്തി വികസിപ്പിച്ചു.
പല്ലവ ആഭ്യന്തരയുദ്ധം
വിജയാലയചോഴന്റെ കാലത്ത് പാണ്ഡ്യരാജ്യ അധിനിവേശം ഉണ്ടായപ്പോൾ, പാണ്ഡ്യരാജാവായിരുന്ന വരാഗുണവർമ്മൻ II , പല്ലവരാജാവായിരുന്ന നന്ദിവർമ്മൻ IIIന്റെ മൂത്തപുത്രൻ നൃപതുംഗനുമായി ചേർന്ന് ഒരു സഖ്യം രൂപീകരിച്ചിരുന്നു.
869 CE-ൽ നന്ദിവർമ്മൻ നാടുനീങ്ങിയപ്പോൾ രാജ്യത്തിന്റെ പിന്തുടർച്ചാവകാശത്തെപറ്റി നൃപതുംഗനും അദ്ദേഹത്തിന്റെ അർദ്ധസഹോദരനുമായ അപരാജിതനുമായി അഭിപ്രായവ്യത്യാസം ഉണ്ടായി.
ഇവർ രണ്ടുപേരും രണ്ടായി പിരിഞ്ഞ് രണ്ട് സഖ്യങ്ങളെയുണ്ടാക്കി.
പാണ്ഡ്യരാജൻ വരാഗുണവർമ്മൻ നൃപതുംഗനോടൊപ്പം ചേർന്നപ്പോൾ, അപരാജിതൻ ഗംഗ രാജാവായിരുന്ന പൃഥിപതി I മനേയും ചോഴരാജൻ ആദിത്യ ചോഴൻ I-മനെയും കൂടെക്കൂട്ടി.
ചില ചരിത്രലിഖിതങ്ങൾ പ്രകാരം അപരാജിതന്റെ പിതാവ് നൃപതുംഗനും, മാതാവ് ഗംഗാരാജവംശത്തിലെ പൃഥ്വിമാണിക്യമാണെന്നും സൂചിപ്പിക്കുന്നു.
അങ്ങനെയാണെങ്കിൽ പൃഥ്വിപതി ഒന്നാമൻ നൃപതുംഗനെതിരായി തിരിഞ്ഞു എന്ന വസ്തുത പൂർണമായും സ്വീകരിക്കാനാകില്ല.
c. 885 CE-ൽ ഇരുചേരിയിലെ സൈന്യങ്ങളും കുംഭകോണത്തിനടുത്തുള്ള തിരുപുറമ്പിയത്തുവെച്ച് നേർക്കുനേർവന്നു.
നൃപതുംഗ പല്ലവ-പാണ്ഡ്യ സഖ്യത്തെ  അപരാജിതപല്ലവ- ചോഴ സഖ്യം പരാജയപ്പെടുത്തി.
എന്നാൽ ചരിത്രരേഖകളിൽ ഈ യുദ്ധം നടക്കുമ്പോൾ നൃപതുംഗപല്ലവൻ  ജീവിച്ചിരുന്നില്ല എന്ന് വ്യക്തമാക്കുന്നു.
അങ്ങനെയാണെങ്കിൽ ഈ യുദ്ധം പ്രധാനമായും മേഖലയിലെ ആധിപത്യത്തിനായി പല്ലവരും പാണ്ഡ്യരും തമ്മിൽ നടന്ന യുദ്ധമായി കരുതുന്നു.
ആധിപത്യം
തിരുപുറമ്പിയ യുദ്ധത്തിൽ ജയിച്ചത് അപരാജിതപല്ലവനാണെങ്കിലും ഈ യുദ്ധത്തിലൂടെ കൂടുതൽ നേട്ടങ്ങൾ ഉണ്ടാക്കിയത് ആദിത്യചോഴനായിരുന്നു.
യുദ്ധത്തോടെ തെക്കുള്ള പാണ്ഡ്യരുടെ ശക്തി വളരെയേറെ ക്ഷയിച്ചു.
പാണ്ഡ്യരാജൻ വരാഗുണവർമ്മൻ തന്റെ കിരീടം ഉപേക്ഷിച്ച് വനവാസം സീകരിച്ചു.
സന്തോഷവാനായ അപരാജിത പല്ലവൻ, തങ്ങൾകീഴടക്കിയ പാണ്ഡ്യഭൂമി മാത്രമല്ല, വിജയാലയ ചോഴൻ കീഴടക്കിയ പ്രദേശങ്ങളുടേയും അധികാരം ആദിത്യചോഴനെ ഏൽപ്പിച്ചു.
ഇതുവഴി ചോഴരാജ്യത്തിന്റെ അതിർത്തി കൂടുതൽ വിശാലമായി.
പല്ലവരാജ്യ അധിനിവേശം
ക്രിസ്തു വർഷം 903 CE-ൽ,തന്റെ ഭരണത്തിന്റെ 32ആം വർഷം, ആദിത്യചോഴൻ ഒന്നാമൻ പല്ലവരാജ്യത്തിനെതിരെ പടനയിക്കാൻ തീരുമാനിച്ചു.
മേഖലയിൽ തനിക്ക് നിലവിലുള്ള സ്ഥാനത്തിൽ ആദിത്യചോഴൻ തൃപ്തനല്ലാത്തതാണ് ഇത്തരമൊരു പടയൊരുക്കത്തിന് കാരണമായത്.
യുദ്ധത്തിൽ പല്ലവരാജൻ അപരാജിതൻ, ആദിത്യ ചോഴനാൽ കൊല്ലപ്പെട്ടൂ.
തൊണ്ടൈമണ്ഡലം ആദിത്യചോഴന്റെ പരിധിയിലായി.
പല്ലവരെ തോൽപ്പിച്ച് തൊണ്ടൈനാട് നേടിയതിനാൽ ആദിത്യവർമ്മന്  " തൊണ്ടൈനാട് പാവിന രാജകേസരിവർമ്മൻ " (தொண்டைநாடு பாவின இராசகேசரிவர்மன்) -എന്നൊരു വിശേഷണവും ആദിത്യചോഴന് ലഭിച്ചു.
കൊങുനാട് കീഴടക്കൽ
ഇന്നത്തെ തമിഴ്നാടിന്റെ തെക്കുപടിഞ്ഞാറൻ പ്രദേശമായ കൊങുനാടും ആദിത്യവർമ്മൻ കീഴടക്കിയിരുന്നു.
മരണവും പിന്തുടർച്ചയും
തമിഴിലെ ഒരു ചരിത്ര രേഖയിൽ ആദിത്യൻ ഒന്നാമനെ തൊണ്ടൈമാനരൂർ തുഞ്ചിന ഉടൈയാർ – (தொண்டைமானரூர் துஞ்சின உடையார் Thondaimaanaruur thunjina udaiyaar ) എന്നു വിശേഷിപ്പിക്കുന്നു.
"തൊണ്ടൈമാനരൂരിൽ വെച്ച് മൃതിയടഞ്ഞ രാജാവ്" എന്നാണ് ഇതിനർത്ഥം.
907 -ൽ തൊണ്ടൈമാനരൂരിൽ വെച്ചാണ്ട് ഇദ്ദേഹം നാടുതീണ്ടിയത്.
അദ്ദേഹത്തിന്റെ പുത്രൻ പരാന്തകൻ I അദ്ദേഹത്തെ സംസ്കരിച്ചിടത്ത് ഒരു ശിവക്ഷേത്രം നിർമ്മിക്കുകയുണ്ടായി.
വളരെ സുദീർഘവും വിജയവുമായ ഒരു ഭരണമായിരുന്നു ആദിത്യൻ ഒന്നാമൻ കാഴചവെച്ചത്.
പിൽകാല ചോഴരുടെ വളർച്ചയ്ക്ക് ആദിത്യ ചോഴൻ ഒന്നമന്റെ ഭരണം ഒരു അടിത്തറയായിരുന്നു.
ആദിത്യ താരെ ഇംഗ്ലീഷ് വിലാസം https://ml.wikipedia.org/wiki/Aditya_tare
ഒരു ഇന്ത്യൻ ക്രിക്കറ്റ് താരമാണ് ആദിത്യ താരെ (ജനനം 7 നവംബർ 1987).
മുംബൈ ഇന്ത്യൻസിന്റെ നിലവിലെ വിക്കറ്റ് കീപ്പറാണ്.
മുംബൈയ്ക്കുവേണ്ടി പ്രാദേശിക ലീഗുകളിലും കളിച്ചിട്ടുണ്ട്.
ജനനം
1987 നവംബർ 7ന് മഹാരാഷ്ട്രയിൽ ജനിച്ചു.
ഫസ്റ്റ് ക്ലാസ് ക്രിക്കറ്റിൽ 2009ലും പ്രാദേശിക ടി20യിൽ 2010ലും അരങ്ങേറി.
രഞ്ജി ട്രോഫിയിൽ 842 റൺ നേടിയിട്ടുണ്ട്.
ഐ പി എൽ
ഐ പി എല്ലിൽ മുംബൈയ്ക്കു വേണ്ടി 5 രാജസ്ഥാനെതിരെയുള്ള സെഞ്ച്വറിയടക്കം 123 റൺസ് നേടിയിട്ടുണ്ട്.
2014ൽ മുംബൈയ്ക്കു വേണ്ടി കളിച്ചിട്ടുണ്ട്.
പുരസ്കാരങ്ങൾ മികച്ച മുംബൈ രഞ്ജി ട്രോഫി ക്രിക്കറ്റർക്കുള്ള 2012-13 സീസണിലെ പുരസ്കാരം അവലംബം ↑ http://www.espncricinfo.com/india/content/player/333904.html ↑ http://www.iplt20.com/teams/mumbai-indians/squad
ആദിത്യ ഭൂഷൺ പന്ത്
ഇന്ത്യക്കാരനായ ഒരു ടോക്സിക്കോളജിസ്റ്റ്, ന്യൂറോബയോളജിസ്റ്റ്, ഇന്ത്യൻ ഇൻസ്റ്റിറ്റ്യൂട്ട് ഓഫ് ടോക്സിക്കോളജി റിസർച്ചിലെ ശാസ്ത്രജ്ഞൻ എന്നീ നിലകളിൽ പ്രശസ്തനാണ് ആദിത്യ ഭൂഷൺ പന്ത് .
വികസന ടോക്സിക്കോളജി, വിട്രോ പരീക്ഷണങ്ങൾ, കീടനാശിനികൾ എന്നീ മേഖലകളിലെ പഠനത്തിന് പേരുകേട്ട അദ്ദേഹം ബയോടെക്നോളജി വകുപ്പിന്റെ ന്യൂറോബയോളജി ടാസ്ക് ഫോഴ്സിലെ അംഗമാണ്.
അദ്ദേഹത്തിന്റെ പഠനങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട്.
ശാസ്ത്രീയ ലേഖനങ്ങളുടെ ഓൺലൈൻ ശേഖരണമായ റിസർച്ച് ഗേറ്റ് അവയിൽ 121 എണ്ണം പട്ടികപ്പെടുത്തിയിട്ടുണ്ട്.
കൂടാതെ, മറ്റുള്ളവർ പ്രസിദ്ധീകരിച്ച പുസ്തകങ്ങൾക്ക് അദ്ദേഹം അധ്യായങ്ങൾ സംഭാവന ചെയ്തിട്ടുണ്ട് കൂടാതെ ഇന്ത്യൻ അക്കാദമി ഓഫ് ന്യൂറോ സയൻസസിന്റെ അന്നൽസ് ഓഫ് ന്യൂറോ സയൻസസ് ജേണലിന്റെ അസോസിയേറ്റ് എഡിറ്ററാണ്.
2007 ലെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ശകുന്തള അമീർ ചന്ദ് സമ്മാനത്തിന്റെ സ്വീകർത്താവ് 2012 ൽ ബയോ സയൻസസിന് നൽകിയ സംഭാവനകൾക്ക് ഇന്ത്യൻ ഗവൺമെന്റിന്റെ ബയോടെക്നോളജി വകുപ്പ് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ്, അദ്ദേഹത്തിന് നൽകി.
തിരഞ്ഞെടുത്ത ഗ്രന്ഥസൂചിക അധ്യായങ്ങൾ ലേഖനങ്ങൾ {{ cite journal }} :  CS1 maint: unflagged free DOI ( link ) {{ cite journal }} :  CS1 maint: unflagged free DOI ( link ) ഇതും കാണുക അപ്പോടോസിസ് ഓമെന്റം അവലംബം പുറത്തേക്കുള്ള കണ്ണികൾ
ആദിത്യ വിക്രം ബിർള ഇംഗ്ലീഷ് വിലാസം https://ml.wikipedia.org/wiki/Aditya_Vikram_Birla
ഒരു ഇന്ത്യൻ വ്യവസായി ആയിരുന്നു ആദിത്യ വിക്രം ബിർള Aditya Vikram Birla (14 നവംബർ 1943 – 1 ഒക്ടോബർ 1995).
വളരെ വലിയ ബിസിനസ്സ് കുടുംബമായ ബിർള കുടുംബത്തിലാണ് അദ്ദേഹത്തിൻ്റെ ജനനം.
അദ്ദേഹം കുടുംബപരമായുള്ള വ്യവസായത്തെ വൈവിധ്യവത്കരിക്കുകയും തുണിത്തരങ്ങൾ, പെട്രോകെമിക്കൽസ്, ടെലികമ്മ്യൂണിക്കേഷൻ എന്നി മേഖലകൾ കൂട്ടിച്ചേർക്കുകയും ചെയ്തു.
വ്യവസായത്തെ പു റം രാജ്യങ്ങളിലേക്ക് വ്യാപിപ്പിച്ച ആദ്യത്തെ ഇന്ത്യൻ വ്യവസായികളിലൊരാളാണ് അദ്ദേഹം.
അദ്ദേഹത്തിൻ്റെ ആസ്തി 250 ദശലക്ഷം പൗണ്ട് ആയി കണക്കാക്കപ്പെട്ടിരുന്നു.
51 ആം വയസ്സിൽ മരിച്ച അദ്ദേഹത്തിനു പിൻഗാമിയായി മകൻ കുമാര മംഗലം ബിർള സ്ഥാനമെടുത്തു.
1943 നവംബർ 14 ന് കൽക്കത്തയിലാണ് ആദിത്യ ജനിച്ചത്.
വ്യവസായി ആയിരുന്ന ബസന്റ് കുമാറും സരള ബിർളയുമായിരുന്നു മാതാപിതാക്കൾ.
അദ്ദെഹത്തിന്റെ മുത്തച്ഛൻ ഗനശ്യാം ദാസ് ബിർള മഹാത്മാഗാന്ധിയുടെ സതീർത്ഥ്യനായിരുന്നു.
അദ്ദേഹം അലൂമിനിയം വ്യാപര രംഗത്തും അമ്പാസഡർ കാർ നിർമ്മാണ രംഗത്തും തിളങ്ങി വലിയ ഒരു സമ്പത്ത് നേടിയിരുന്നു.
കൊൽക്കൊത്തയിലെ സെന്റ് സേവ്യർസ് കോളേജിൽ പഠിച്ച ശേഷം അദ്ദേഹം പ്രസിദ്ധമായ മസ്സാച്ചുസെറ്റ്സ് ഇൻസ്റ്റിറ്റ്യുട്ട് ഒഫ് ടെക്നോളജിയിൽ നിന്ന് കെമിക്കൽ എഞ്ചിനീയറിങിൽ ബിരുധം കരസ്ഥമാക്കി.
തമിഴ്നാട്ടിലെ മധുരയിൽ നിന്നുള്ള രാജശ്രീയെ ആണ് ആദിത്യ ബിർള വിവാഹം കഴിച്ചത്..
കുമാർ മംഗലം, വാസവദത്ത എന്നിങ്ങനെ രണ്ടു മക്കൾ ആണുള്ളത്, മകൻ കുമാരമംഗലം ഇപ്പോൾ ആദിത്യ ബിർള ഗ്രൂപ്പിന്റെ മേധാവിയാണ്.
വ്യവസായ ജീവിതം
1965 ൽ ഇന്ത്യയിൽ തിരിച്ചെത്തിയ ആദിത്യ തന്റെ റ്റെക്സ്റ്റൈയിൽ ബിസിനസ്സിനെ പുനരുജ്ജീവിപ്പിച്ചു.
അദ്ദേഹത്തിന്റെ ഈസ്റ്റേർൺ സ്പിന്നിങ്ങ് മിൽസ് പെട്ടന്നു തന്നെ ഒരു വിജയമായി മാറി നശിച്ചുകൊണ്ടിരുന്ന റയോൺ, തുണി ബിസിനസ്സിനെ പഴയ പടിയാക്കാൻ ഇതു സഹായിച്ചു.
അതിനുശേഷം കമ്പനിയുടെ വികസനത്തിനായി എണ്ണ ബിസിനസ്സിലേക്ക് വഴിതുറക്കാൻ ആദിത്യയെ നിയോഗിക്കുകയായിരുന്നു.
1969ൽ ആദിത്യ ഇൻഡോ-തായ് സിന്തെറ്റിക്സ് കമ്പനി ആരംഭിച്ചു.
ഗ്രൂപ്പിന്റെ ആദ്യത്തെ വിദേശ സംരഭമായിരുന്നു അത്.
1973 ൽ യാൺ നെയ്തുശാലയായ പി. ടി. എലഗന്റ് ടെക്സ്റ്റയിൽസ് സ്ഥാപിച്ചു.
ഇത് ഇന്തോനേഷ്യയിൽ കമ്പനിയുടേ ആദ്യത്തെ സംരഭമായിരുന്നു.
1974 ൽ തായ് റയോൺ എന്നപേരിൽ ഒരു കമ്പനി തായ്‌ലാന്റിൽ ആരംഭിച്ചു.
1975 ൽ ഇൻഡോ-ഫിൽ ഗ്രൂപ്പ് ഓഫ് കമ്പനീസ് എന്ന പേരിൽ ഇന്തോ ഫിലിപിനോ സംയുക്ത സംരഭം ആരംഭിച്ചു.
1977ൽ പാൻ സെന്ച്വറി എഡിബിൽ ഓയിൽസ് എന്ന പേരിൽ ലോകത്തെ ഏറ്റവും വലിയ പാം ഓയിൽ റിഫൈനറി മലേഷ്യയിൽ സ്ഥാപിച്ചു.
1978ൽ തായ് കാർബൺ ബ്ലാക്ക്  എന്ന പേരിൽ ഒരു കമ്പനി തായ്ലാന്റിൽ ആരംഭിച്ചു.
1982 ൽ പി,റ്റി.
ഭാരത് റയോൺ സ്ഥാപിച്ചു.
ഇത് ഇന്തോനേഷ്യയിൽ പ്രകൃതീദത്തമായ നാരുകൊണ്ടുള്ള ഉത്പന്നങ്ങൾ ഉത്പാദിപ്പിച്ചു
1983 ഇൽ മുത്തച്ഛൻ ഘനശ്യാം ദാസ് ബിർള അന്തരിച്ചു.
സ്വത്തുക്കളും വ്യവസയവും ചെറുമകനായ ആദിത്യയുടെ കൈകളിൽ ഏല്പിച്ചാണ് അദ്ദേഹം മൺ മറഞ്ഞത്.
ആടുശലഭം ഇംഗ്ലീഷ് വിലാസം https://ml.wikipedia.org/wiki/Cossidae
ഇവയുടെ ലാർവയുടെ ശക്തിയേറിയ ഗന്ധംമൂലമാണ് ആടുശലഭം എന്ന പേരു ലഭിച്ചത്.
കോസസ് കോസസ് സ്പീഷീസിന്റെ ഒരിനമാണിത്.
പകൽസമയം മരപ്പൊത്തുകളിൽ കഴിയുന്ന ഇവയുടെ ആഹാരം.
തടിയുടെ ഭാഗങ്ങൾ, ബീറ്റുറൂട്ട് എന്നിവയാണ്.
Cossidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിശാശലഭങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആടുശലഭം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആടുപുലിയാട്ടം
കണ്ണൻ താമരക്കുളം സംവിധാനം ചെയ്ത് 2016 ൽ പുറത്തിറക്കിയ ഒരു ഹൊറർ കോമഡി മലയാള ചലച്ചിത്രം ആണ് ആട്പുലിയാട്ടം .
ചിത്രത്തിൽ നടൻ ജയറാം ആണ് പ്രധാന വേഷത്തിൽ എത്തുന്നത്.
രമ്യ കൃഷ്ണൻ അഭിനയിച്ച സിനിമ ആണിത്.
കഥാപാത്രങ്ങൾ ജയറാം - സത്യജിത്ത് രമ്യ കൃഷ്ണൻ - മാതങ്കി ഓം പുരി - യോഗേന്ദ്ര മുനി ഷീലു എബ്രഹാം - അമല സജു നവോദയ - സാജു അക്ഷര കിഷോർ ബോക്സ് ഓഫീസ്
ഈ ചിത്രം ബോക്സ് ഓഫിസിൽ വൻ വിജയം നേടി.
ആട് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Aadu_(film)
മിധുൻ മാനുവൽ തോമസിന്റെ സംവിധാനത്തിൽ 2015 ഫെബ്രുവരിയിൽ പുറത്തിറങ്ങിയ ഒരു ഹാസ്യ ചലച്ചിത്രമാണ് ആട്: ഒരു ഭീകരജീവിയാണ് അഥവാ ആട് .
ഒരു റോഡ് മൂവിയായി നിർമിച്ചിരിക്കുന്ന ചിത്രത്തിൽ ജയസൂര്യ , ഭഗത് മാനുവൽ , സൈജു കുറുപ്പ് , ധർമ്മജൻ ബോൾഗാട്ടി , വിജയ് ബാബു തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
വിജയ് ബാബു, സാന്ദ്രാ തോമസ് എന്നിവരാണ് ഈ ചിത്രത്തിന്റെ നിർമാതാക്കൾ കഥാസന്ദർഭം
കേരളത്തിലെ ഒരു മലയോര ഗ്രാമത്തിലുള്ള വടംവലി ടീമിലെ വിഡ്ഢികളായ 7 ചെറുപ്പക്കാരുടെയും, സമ്മാനമായി ഒരു ആട് ലഭിച്ചശേഷം അവർക്ക് നേരിടേണ്ടി വന്ന വെല്ലുവിളികളുടെയും കഥയാണ് ഈ ചിത്രം.
ഈ സിനിമയിൽ ആടിന് ഒരു പ്രധാന വേഷമാണ് ഉള്ളത്.
ഒരു ആട് കുറച്ചു പേരുടെ ജീവിതങ്ങളിൽ വരുത്തുന്ന വിനയെ കുറിച്ചാണ് ഈ സിനിമയിൽ പറയുന്നത്.
മറ്റു കഥാപാത്രങ്ങളും കൂടി ചേരുമ്പോൾ സിനിമ കൂടുതൽ രസകരമാകുന്നു.
സിനിമയിൽ ജയസൂര്യയും കൂട്ടരും വടംവലിയിൽ ജയിച്ചു കിട്ടുന്ന ആടാണ്‌ ഇവർക്ക് വിനകൾ വരുത്തി വയ്ക്കുന്നത്.
ഇത് മുഴുനീളൻ തമാശ ചിത്രം ആണ്.
പോലീസുകാരും രണ്ടു വിപ്ലവകാരികളും കൂടി ചേരുമ്പോൾ ചിത്രം കൂടുതൽ രസകരമാകുന്നു.
പകുതി ആകുമ്പോൾ ചിത്രം മറ്റൊരു വഴിത്തിരിവിലേക്ക് എത്തുന്നു.
നീല കൊടുംവേലി എന്ന അപൂർവസസ്യത്തിന്റെ പിന്നാലെ പോകുന്നു.
ഒടുവിൽ ഈ സസ്യത്തെ ആട് തിന്നുന്നു.
ഈ സസ്യം ഒരു ഔഷധ സസ്യമയിട്ടാണ് കണക്കാക്കുന്നത്.
അഭിനേതാക്കൾ ജയസൂര്യ - ഷാജി പാപ്പൻ ആട് - പിങ്കി സ്വാതി റെഡ്ഡി -പിങ്കി സൃന്ദ അഷാബ് -മേരി സണ്ണി വെയ്ൻ -സാത്താൻ സേവ്യർ ഹരികൃഷ്ണൻ -ലോലൻ അജു വർഗീസ് -പൊന്നപ്പൻ വിനായകൻ -ഡ്യൂഡ് രൺജി പണിക്കർ -തോമസ് പാപ്പൻ വിജയ് ബാബു -സർബത്ത് ഷമീർ സാന്ദ്രാ തോമസ് -മേനക കാന്തൻ വിനീത് മോഹൻ -മൂങ്ങ കുട്ടൻ ഭഗത് മാനുവൽ -കൃഷ്ണൻ മന്ദാരം ചെമ്പൻ വിനോദ് ജോസ് -ഹൈറേഞ്ച് ഹക്കീം ഇന്ദ്രൻസ് -പി.
പി. ശശി ധർമ്മജൻ ബോൾഗാട്ടി -ക്യാപ്റ്റൻ ക്ലീറ്റസ് ബിജുക്കുട്ടൻ -ബാറ്ററി സൈമൺ സൈജു കുറുപ്പ് -അറയ്ക്കൽ അബു ചെമ്പിൽ അശോകൻ -വൈദ്യർ നെൽസൺ -ഡ്രാഗൺ പൈലി അവലംബം പുറത്തേക്കുള്ള കണ്ണികൾ ആട് ഇന്റർനെറ്റ് മൂവി ഡാറ്റാബേസിൽ
ആട് 2
2017 ൽ പുറത്തിറങ്ങിയ ഒരു മലയാള ഹാസ്യചലച്ചിത്രമാണ് ആട് 2 .
മിഥുൻ മാനുവൽ തോമസ്‌ സംവിധാനം നിർവഹിച്ച ഈ ചിത്രം, 2015 ൽ ഇറങ്ങിയ ആട് എന്ന ചിത്രത്തിന്റെ തുടർച്ചയാണ്.
ജയസൂര്യ , സൈജു കുറുപ്പ് , വിനായകൻ , ഭഗത് മാനുവൽ, വിജയ് ബാബു , ധർമ്മജൻ ബോൾഗാട്ടി എന്നിവരാണ് ഈ ചിത്രത്തിലെ പ്രധാനകഥാപാത്രങ്ങൾ.
ഫ്രൈഡേ ഫിലിം ഹൗസിനുവേണ്ടി വിജയ് ബാബു ആണ് ചിത്രം നിർമിച്ചത്.
ചലച്ചിത്രത്തിന്റെ മുഖ്യ ചിത്രീകരണം 2017 സെപ്റ്റംബർ 13 ന് തൊടുപുഴയിൽ ആരംഭിച്ചു.
2017 ഡിസംബർ 22 നാണ് ചിത്രം റിലീസ് ചെയ്തത്.
അഭിനേതാക്കൾ ജയസൂര്യ - ഷാജി പാപ്പൻ സണ്ണി വെയ്ൻ - സാത്താൻ സേവ്യർ വിജയ് ബാബു - എസ്. ഐ. സർബത്ത് ഷമീർ സൈജു കുറുപ്പ് - അറക്കൽ അബു വിനീത് മോഹൻ - കുട്ടൻ മൂങ്ങ ധർമജൻ ബോൾഗാട്ടി - സച്ചിൻ ക്ലീറ്റസ്/ ക്യാപ്റ്റൻ ക്ലീറ്റസ് ഹരികൃഷ്ണൻ - ലാലൻ പി. കെ. ഭഗത് മാനുവൽ - കൃഷ്ണൻ മന്താരം ഇന്ദ്രൻസ് - പി.പി. ശശി ആശാൻ വിനയകൻ - ഡ്യൂഡ് അജു വർഗീസ് - പൊന്നപ്പൻ ശ്രിന്ദ അർഹാൻ - മേരി സുധി കൊപ്പ - കഞ്ചാവ് സോമൻ ബിജുകുട്ടൻ - ബാറ്ററി സൈമൺ നെൽസൺ - ഡ്രാഗൺ പൈയ്ലി അവലംബം
ആടുതുറൈ ആപത്സഹായേശ്വരർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thenkurangaduthurai_Temple,_Aduthurai
ഇന്ത്യയിലെ തമിഴ്‌നാട്ടിലെ അടുത്തുറൈ ഗ്രാമത്തിൽ സ്ഥിതി ചെയ്യുന്ന ശിവന് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ് അബത്സഹായേശ്വരർ ക്ഷേത്രം .
(പത്ത് കുരങ്ങാടുത്രൈ ക്ഷേത്രം, ആടുതുറൈ എന്നും അറിയപ്പെടുന്നു)  ശിവൻ ആപത്സഹേശ്വരനായും അദ്ദേഹത്തിന്റെ പത്നി പാർവതിയെ പ്രഭാവല്ലിയായും ഇവിടെ ആരാധിക്കപ്പെടുന്നു.
നായനാർ എന്നറിയപ്പെടുന്ന തമിഴ് സന്യാസി കവികൾ രചിച്ച ഏഴാം നൂറ്റാണ്ടിലെ തമിഴ് ശൈവ കൃതിയായ തേവാരത്തിൽ പറയുന്ന പാടൽ പെട്ര സ്ഥലങ്ങളിലെ ക്ഷേത്രങ്ങളുടെ കൂട്ടത്തിലുള്ളതാണ് ഈ ക്ഷേത്രവും.
Notes References External links Ten Kurangaaduturai Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആടുമനുഷ്യൻ ഇംഗ്ലീഷ് വിലാസം https://ml.wikipedia.org/wiki/Lake_Worth_Monste
അരയ്ക്ക് കീഴ്‌‌പോട്ട് ആടിന്റെ ശരീരവും അതിനു മുകൾഭാഗത്ത് മനുഷ്യശരീരവും ഉള്ള, യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവിയാണ് ആടുമനുഷ്യൻ .
അമേരിക്കയിൽ ആണ് ഇവ ജീവിച്ചിരിക്കുന്നതായി കരുതുന്നത്.
അമേരിക്കയിൽ രണ്ടു സ്ഥലങ്ങളിൽ ഇവയെ കണ്ടതായി പറയപ്പെടുന്നു.
ഒന്ന് ലക്ക് വോർത്ത് എന്ന സ്ഥലത്ത് നിന്നും  മറൊന്നു മേരിലാൻഡ്‌ എന്ന സ്ഥലത്ത് നിന്നും.
1969 മുതൽ ഇവയെ കണ്ടതായും വസ്തു വകകൾ നശിപ്പിച്ചതായുമുള്ള പരാതികൾ പൊലീസിനു ലഭിച്ചു വരുന്നുണ്ട്.
എന്നാൽ ജോൺ എന്ന ഒരാൾ തന്റെ കാറിന്റെ മുകളിൽ ഈ ജീവി ചാടിയതായി കാണിച്ചു പരാതിപ്പെട്ട സംഭവത്തിൽ പോലീസ് അന്വേഷണം നടത്തിയെങ്കിലും കാര്യമായി ഒന്നും കണ്ടു കിട്ടിയില്ല.
പകുതി മനുഷ്യൻ, പകുതി ആട്, കൈയിൽ ഒരു മഴു ഇതാണ് സാധാരണ ദൃക്സാക്ഷിവിവരണം.
അവലംബം The Lake Worth Monster: Texas Bigfoot Archived 2008-01-18 at the Wayback Machine .
The Lake Worth Monster 32 years ago, a strange whatever terrorized Lake Worth
ആട് ഇംഗ്ലീഷ് വിലാസം https://ml.wikipedia.org/wiki/Goat
ബൊവിഡേയെന്ന കുടുംബത്തിലെ ഒരംഗമാണ് ആട് (Capra aegagrus) .
ചെമ്മരിയാടുമായി അടുത്തബന്ധമുണ്ട്.
ഏറ്റവും ആദ്യമായി  മനുഷ്യർ മെരുക്കിയെട്യുത്ത ജീവികളിലൊന്നാണ് ആട്.
300ലേറെ ഇനം  ആടുകളുണ്ട്.
മാംസത്തിനും പാലിനും തോലിനും രോമത്തിനുമായി മനുഷ്യൻ അവയെ  ലോകത്തെല്ലായിടത്തും വളർത്താറുണ്ട്.
2011ലെ കണക്കുപ്രകാരം ലോകത്താകമാനം തൊണ്ണൂറ്റിരണ്ടു കോടിയിൽ ഏറെ  ആടുകളുണ്ട്.
രോമാവൃതമായ ശരീരമുള്ള ആടുകളുടെ നിറം, വെള്ള, കറുപ്പ്, തവിട്ട് എന്നിവയോ അതിന്റെ പല സങ്കരമോ  ആണ്.
ചെറിയകൊമ്പുകളും ഇവയ്ക്കുണ്ട്.
ആട്, ഇരട്ടക്കുളമ്പുള്ളൊരു മൃഗമാണ്.
ആട്ടിൻപുഴുക്ക (ആട്ടിൻകാഷ്ടം) എന്ന് കേരളത്തിലറിയപ്പെടുന്ന ആടിന്റെ വിസർജ്ജ്യം വളമായി ഉപയോഗിക്കുന്നു.
കറുത്തനിറത്തിലുള്ള ആട്ടിൻപുഴുക്കകൾ ആകൃതിയിലും വലിപ്പത്തിലും എകദേശം സമാനമായിരിക്കും.
ജീവിതരീതി ആട് മുത്രമൊഴിക്കുന്നു
പൊതുവേ പച്ചില ഭക്ഷിക്കുവാൻ ഇഷ്ടപ്പെടുന്ന മൃഗമാണ് ആട്.
നനവുള്ള പ്രതലത്തിൽ നിന്നും മാറി നിലത്തുനിനും ഉയർന്ന തടിത്തട്ടുകളിലോ കൂടുകളിലോ ആണ് ആടുകളെ പാർപ്പിക്കുന്നത്..
അറബിനാടുകളിലെ മരുഭൂമികളിൽ മണലിൽ ചുറ്റുവേലികെട്ടി ആടുകളെ സംരക്ഷിക്കുന്നു.
ആടുകൾ പൊതുവേ ശാന്തശീലരാണ്.
നാടൻ ആടുകളുടെ ഒരു പ്രസവത്തിൽ ഒന്നുമുതൽ ആറുവരെ കുട്ടികളുണ്ടാകാനിടയുണ്ട്.
എന്നാൽ വംശനാശഭീക്ഷണി നേരിടുന്ന വരയാടുകൾക്ക് ഒരു പ്രസവത്തിൽ ഒരു കുട്ടിമാത്രമെ ഉണ്ടാവുകയുള്ളൂ.
തന്മൂലം ഇവയുടെ വംശവർദ്ധനവു വളരെ സാവധാനത്തിലാണു നടക്കുന്നത്.
ഗർഭകാലപരിചരണം, പ്രസവം
ശരാശരി 150 ദിവസങ്ങളാണ്, ആടിന്റെ ഗർഭകാലം.
പാൽ കറവനടത്തുന്ന അടാണെങ്കിൽ പ്രസവത്തിന്‌ ഏകദേശം ഒരു മാസംമുമ്പു കറവ നിറുത്തേണ്ടതാണ്‌.
വർഷത്തിൽ ഒരു പ്രാവശ്യം ഇണചേർക്കുകയാണ് കേരളത്തിലെ സാഹചര്യങ്ങൾക്കനുയോജ്യം.
ജനു.
, ഫെബ്രുവരി - മാർച്ചു മാസങ്ങളിൽ ആടുകൾ പ്രസവിക്കുന്നതാണുത്തമം.
പ്രസവകാലംനിശ്ചയിച്ച്, അതിനനുസരണമായ സമയത്ത്, ഇണചേർക്കണം.
ആട്ടിൻകുട്ടികൾക്കു കൂടുതൽ ഭാരമുണ്ടാകുവാനുള്ള സാദ്ധ്യത, പച്ചിലകളുടെ ലഭ്യത എന്നിവയാണ് ഈ മാസങ്ങൾ നിർണയിക്കുന്നതിൽ പരിഗണിക്കപ്പെടുന്നത്.
പെണ്ണാടുകൾക്ക് 'മദി' (heat)യുള്ളകാലത്താണ് ഇണചേർ​ക്കേണ്ടത്.
മൂന്നാഴ്ചയിലൊരിക്കൽ മദിയുണ്ടാവുകയും അത്, ഒന്നുരണ്ടു ദിവസത്തേക്കു നീണ്ടുനില്ക്കുകയുംചെയ്യും.
കൂടുതൽ ഉത്പാദനക്ഷമതയുള്ള മുട്ടനാടുകളെ (കൊറ്റനാടുകളെ) വംശോത്പാദനത്തിനുപയോഗപ്പെടുത്തുന്നതിലൂടെ നല്ല വർഗ്ഗം ആടുകളെയുത്പാദിപ്പിക്കാൻകഴിയുന്നു.
എപ്പോഴും മുട്ടനാടുകളെ പെണ്ണാടുകളോടൊപ്പംവിടുന്ന സമ്പ്രദായം നന്നല്ല.
പശുക്കളിലെന്നപോലെ ആടുകളിലും കൃത്രിമബീജസങ്കലനം നടത്താം.
മേൽത്തരം മുട്ടനാടിൽനിന്നു ശേഖരിക്കുന്ന ബീജം, ഗുളികരൂപത്തിലാക്കിയും സ്ട്രോയിലെടുത്തും ദ്രവനൈട്രജനിൽ സൂക്ഷിക്കുന്നു.
സ്പെക്കുലം എന്ന ഉപകരണമുപയോഗിച്ചാണ് കൃത്രിമബീജസങ്കലനംനടത്തുന്നത്.
പ്രസവത്തിനു രണ്ടാഴ്ചമുമ്പുമുതൽ അകിടിറങ്ങിത്തുടങ്ങും.
പ്രസവംമടുക്കുന്തോറും ഈറ്റം തടിച്ചുവീർക്കുകയും വയർ കൂടുതൽ വലുതാകുകയുംചെയ്യും.
കൂടെക്കൂടെ കിടക്കുകയും എഴുന്നേൽക്കുകയുംചെയ്യുന്നത് പ്രസവത്തിന്റെ ലക്ഷണമാണ്‌.
തുടർന്ന്, ഈറ്റത്തിൽനിന്നു മാശ് ഒലിച്ചുതുടങ്ങിയാൽ ഒരു മണിക്കൂറിനുള്ളിൽ പ്രസവംനടക്കും.
ഇത്തരം ലക്ഷണങ്ങൾ കണ്ടാൽ ആടിന്റെ പരിചരണത്തിനായി ഒരാൾ അടുത്തുണ്ടായിരിക്കേണ്ടതാണ്‌.
പ്രസവത്തിലുപയോഗിക്കുന്നതിലേക്കായി, വൃത്തിയുള്ള തുണിയും ഒരു ചാക്കും സൂക്ഷിക്കേണ്ടതാണ്‌.
പ്രസവിക്കുമ്പോൾ ആദ്യം കുട്ടിയുടെ മുൻ‌കാലും തലയുമാണ്‌ വരുന്നത്.
അതിനുശേഷം ഉടലും അവസാനം പിൻ ‌കാലുകളും പുറത്തേക്ക് വരുന്നു.
ഒന്നിൽ കൂടുതൽ കുട്ടികളുണ്ടെങ്കിൽ ആദ്യപ്രസവത്തിനു പതിനഞ്ചു മിനിറ്റിനുശേഷം രണ്ടാമത്തെക്കുട്ടിയും വരുന്നു.
പ്രസവിച്ചിടുന്ന കുട്ടിയുടെ മുഖവും ശരീരവും ഉണങ്ങിയ തുണികൊണ്ടു തുടച്ചുവൃത്തിയാക്കി, ചാക്കിൽക്കിടത്തി, തള്ളയാടിനു നക്കിത്തോർത്താൻ അവസരം നൽകേണ്ടതുമാണ്‌.
പ്രസവലക്ഷണങ്ങൾക്കുശേഷം പ്രസവംനടക്കാതിരുന്നാൽ പെട്ടെന്നുതന്നെ വൈദ്യസഹായം തേടേണ്ടതുമാണ്‌.
ആട്ടിൻകുട്ടികളെ ആറാഴ്ചവരെ പാൽകുടിപ്പിച്ചാൽമതിയാവുന്നതാണ്.
അതിനുശേഷം അവയെ ഖരാഹാരംകൊടുത്തു വളർത്താം.
ആദ്യം എൺപത്തഞ്ചുഗ്രാമിൽനിന്നാരംഭിച്ച്, പ്രായപൂർത്തിയാകുമ്പോൾ 450 ഗ്രാമോളം ആഹാരംനല്കും.
വിവിധയിനങ്ങൾ
പ്രമുഖങ്ങളായ ആടുവളർത്തൽ രാജ്യങ്ങൾ ആസ്ട്രേലിയയും ന്യൂസിലൻഡുമാണ്.
ജമുനാപാരി , ബീറ്റൽ , മർവാറി , ബാർബാറി , സുർത്തി , കണ്ണെയാട് , ബംഗാൾ ഓസ്മനാബാദി, മലബാറി എന്നിവയാണ് ഇന്ത്യയിൽ വളർത്തിവരുന്ന പ്രധാനപ്പെട്ട കോലാടുവർഗങ്ങൾ.
ഇവയിൽ ' മലബാറി ' എന്ന വർഗത്തിൽപ്പെട്ട ആടുകളാണ് കേരളത്തിൽ ധാരാളമായിക്കണ്ടുവരുന്നത്.
ഇവയെ 'തലശ്ശേരി ആടുകൾ" എന്നും പറഞ്ഞുവരുന്നു.
മലബാറി ആടുകൾ ശുദ്ധജനുസ്സിൽപ്പെട്ടവയല്ല.
നൂറ്റാണ്ടുകൾക്കുമുമ്പ്, അറേബ്യൻവണിക്കുകളോടൊപ്പം കേരളത്തിലെത്തിയ ആടുകളും മലബാർ പ്രദേശങ്ങളിലുണ്ടായിരുന്ന നാടനാടുകളുംതമ്മിൽനടന്ന വർഗ്ഗസങ്കലനത്തിന്റെ ഫലമായുണ്ടായ സങ്കരവർഗ്ഗമാണിവയെന്നു കരുതപ്പെടുന്നു.
തമിഴ്നാട് - കേരള അതിർത്തിയിൽ കണ്ടുവരുന്ന ചെറിയ ഇനമാണ് കണ്ണെയാടുകൾ .
പ്രതികൂലകാലാവസ്ഥയിൽ വളരാനുള്ള കഴിവ്, ഉയർന്ന രോഗപ്രതിരോധശേഷിയെന്നിവ ഇവയുടെ പ്രത്യേകതകളാണ്.
കറുപ്പുനിറമുള്ള കണ്ണെയാടുകളുടെ ചെവി, നീളമില്ലാത്തതും തൂങ്ങിക്കിടക്കുന്നതുമാണ്.
ഇന്ത്യൻ ഇനങ്ങളെക്കൂടാതെ ആംഗ്ലോനെബിയൻ, ടോഗൻബർഗ്, സാനൻ, അംങ്കോര തുടങ്ങിയ വിദേശയിനങ്ങളെയും പാലിനും മാംസത്തിനുംവേണ്ടി വളർത്തിവരുന്നുണ്ട്.
ഒരു നല്ല കറവയാടിന്, അതുൾ​പ്പെടുന്ന ജനുസ്സിന്റെ ലക്ഷണങ്ങളുണ്ടായിരിക്കണം.
ജനുസ്സിന്റെ ലക്ഷണങ്ങൾക്കനുഗുണമായ വലിപ്പവും ശരീരദൈർഘ്യവും വലിയഅകിടും ഉത്തമലക്ഷണങ്ങളാണ്.
നല്ല കറവയാടിന്റെ അകിടിനെ ആവരണംചെയ്യുന്ന ചർമ്മം മൃദുവായിരിക്കും.
സ്പർശനത്തിൽ അകിടിനാകെ മൃദുത്വമനുഭവപ്പെടും.
അകിടിലെ സിരകൾ സുവ്യക്തമായിരിക്കണം.
കൂടാതെ കറവയ്ക്കുമുമ്പ്, തടിച്ചുവീർത്തിരിക്കുന്ന അകിടും മുലക്കാമ്പുകളും കറവയ്ക്കുശേഷം ചുക്കിച്ചുളിഞ്ഞുവരികയും വേണം.
മുട്ടാടിനെസ്സംബന്ധിച്ചും ജീനസ്സിന്റെ ലക്ഷണങ്ങൾ പ്രാധാന്യമർഹിക്കുന്നു.
നല്ല ഓജസ്സും പ്രസരിപ്പുമുണ്ടാകണം.
നീണ്ടുപുഷ്ടിയുള്ള ദേഹം, നല്ല ബലവും നീളവുമുള്ള കാലുകളെന്നിവ നല്ല ലക്ഷണങ്ങളാണ്.
ഏറ്റവുംകൂടുതൽ പാൽ ലഭിക്കുന്നത്, സ്വിറ്റ്സർലൻഡ് സ്വദേശിയായ സാനൻ ഇനത്തിൽനിന്നാണ്.
കേരളത്തിലെ കാലാവസ്ഥയിൽ നാടനാടുകളും വിവിധയിനം മറുനാടനാടുകളും അധിവസിക്കുന്നു.
ചെമ്മരിയാട് ചെമ്മരിയാട്
ചെമ്മരിയാടുകൾ ഓവിസ് എന്ന ജീനസ്സിലും കോലാടുകൾ കാപ്ര എന്ന ജീനസ്സിലും ഉൾ​പ്പെടുന്നു.
ഈ രണ്ടു ജീനസ്സുകളിലും ഒട്ടേറെ സ്പീഷീസുണ്ട്.
താരതമ്യേന കൂടുതൽശക്തമായ ശരീരഘടനയും ആണാടുകളിൽ താടിരോമത്തിന്റെ അഭാവവുമാണ് ചെമ്മരിയാടിന്റെ സവിശേഷതകൾ.
ഇന്ത്യൻ ചെമ്മരിയാടുകൾ ഓവിസ് ബറെൽ, ഓവിസ് ബ്ലാൻഫോർഡി എന്നീ ഇനങ്ങളാണ്.
സാങ്കേതികമായി ഓവിസ് പോളി (Ovis polii) എന്നറിയപ്പെടുന്ന പാമീർ ചെമ്മരിയാടുകളെയാണ് ഏറ്റവും നല്ല സ്പീഷീസ് ആയി കരുതിപ്പോരുന്നത്.
കാശ്മീരിലെ പർവ്വതപ്രാന്തങ്ങളിൽക്കണ്ടുവരുന്ന കാശ്മീരി ആടുകൾ അവയുടെ കമ്പിളിരോമത്തിനു പ്രസിദ്ധിയാർജിച്ചവയാണ്.
അവയിൽനിന്നു ലഭിക്കുന്ന മൃദുവും നേർത്തതുമായ കമ്പിളിരോമം 'പഷ്മിന' എന്നപേരിലറിയപ്പെടുന്നു.
അങ്കോറ, കാശ്മീരി എന്നീ വർഗ്ഗം ആടുകളിൽനിന്നു കമ്പിളിരോമം ശേഖരിച്ചുവരുന്നതിനാൽ കാശ്മീരിലുംമറ്റും കമ്പിളിവ്യവസായം പ്രാധാന്യമർഹിക്കുന്നുണ്ട്.
കേരളത്തിലേ നാടൻ ഇനങ്ങൾ മലബാറി മലബാറി ആട്
കേരളത്തിൽ, മലപ്പുറം കോഴിക്കോട്, കണ്ണൂർ ജില്ലകളിൽക്കാണുന്ന നാടനിനമാണു മലബാറി.
അറബ് ആടുകളും കേരളത്തിലെ ആടുകളുംചേർന്നുരൂപപ്പെട്ട തനതു ജനുസ്സാണിത് അട്ടപ്പാടി കറുത്താട് അട്ടപ്പാടി കറുത്താട്
അട്ടപ്പാടിഭാഗത്തെ ആദിവാസികളുടെ കൈവശമുള്ള തനതു ജനുസ്സാണിത്.
മിക്കവാറും കറുത്തനിറമായിരിക്കും.
ജംനാപാരി ജംനാപാരി ആട്
ഈയിനത്തിനെ ഇന്ത്യയുടെ അന്തസ്സെന്നാണറിയപ്പെടുന്നത്.
ഉത്തർപ്രദേശാണ്‌ ജംനാപാരി യുടെ ജന്മസ്ഥലം.
ഇന്ന് ഇന്ത്യയിൽ ലഭ്യമായതിൽവച്ച് ഏറ്റവും വലിപ്പംവയ്ക്കുന്ന ആടിനമാണിത്.
പൊതുവേ വെള്ളനിറത്തിലാണ്‌ ഇത്തരം ആടുകളെ കാണപ്പെടുന്നത്.
മുന്നോട്ടുതുറന്ന, നീളമുള്ള ചെവി , കഴുത്ത്, റോമൻ മൂക്ക്, തുടയുടെ ഭാഗത്തെ നീളംകൂടിയ രോമം എന്നിവ ഇത്തരമാടുകളുടെ പ്രത്യേകതകളാണ്‌.
കൂടാതെ ഇവയുടെ കീഴ്താടിക്കു മേൽത്താടിയെക്കാൾ നീളം കൂടുതലുണ്ടാകും.
ഒന്നരവയസ്സായാൽ ആദ്യത്തെ പ്രസവത്തിനുള്ള പ്രായമായി.
85% വരെ പ്രസവങ്ങളിൽ ഒരു കുട്ടിമാത്രമേ കാണൂ.
എങ്കിലും വളരെ അപൂർവ്വമായിമാത്രം രണ്ടുകുട്ടികളുണ്ടാകാം.
ആറ്റു മാസമാണ്‌ കറവക്കാലം.
പെണ്ണാടിന്‌‌ 60 മുതൽ 70 കിലോവരെയും ഭാരമുണ്ടാകും.
ശരാശരിലഭിക്കുന്ന പാലിന്റെയളവ് രണ്ടുലിറ്റർമുതൽ മൂന്നു ലിറ്റർവരെയാണെങ്കിലും നാലു ലിറ്റർവരെ പാൽനല്കുന്ന ആടുകളുമുണ്ട്.
പ്രായപൂർത്തിയായ മുട്ടനാടിന്‌ 80കിലോമുതൽ 90 കിലോവരെ ഭാരമുണ്ടാകാം.
കേരളത്തിൽ കോട്ടയം , വയനാട് എന്നീ ജില്ലകളിൽ വളരെയധികം ജംനാപാരി ആടുകളെ വളർത്തുന്നുണ്ട്.
മുട്ടനാട് ബാർബാറി ബാർബാറി ആട്
വെള്ളനിറത്തിൽ തവിട്ടുനിറത്തിലുള്ള പുള്ളികൾ ഈ ആടിന്റെ പ്രത്യേകതകളാണ്‌.